hbs_lat de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv lv lv hbs_lat nb lv hbs_lat es uk es en en lv en lv lv lv lv lv lv lv lv lv nl lv lv lv lv lv lv lv lv lv lv lv lv lv lv lv lv lv lv lv lv lv lv lv lv nl lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv es lv es lv lv lv ceb lv lv lv lv lv lv lv lv lv fi de lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2011. gada 14. jūlijs 09:34
Jau 15. un 16. jūlijā Salacgrīvā norisināsies jau "Positivus" festivāls. Sadarbībā ar festivāla organizatoriem Valsts policija un festivāla apsardze visu pasākuma laiku sekos līdzi tā norisei, novēršot likumpārkāpumus. Policija aicina festivāla apmeklētājus nepārkāpt likumu, nebojājot svētkus nedz sev, nedz citiem, savukārt festivāla organizatori sniedz dažus praktiskus ieteikumus.
"Staigājošo miroņu" sākums un gals. Ko šī TV sāga sola turpmāk?
Džordžs Klūnijs atzīst, ka pieļāvis "šausmīgu kļūdu" dvīņu audzināšanā
"Ģimenes burkā" pārīša šķiršanās sāga: Agrita nikna par bijušā vīra izdarībām
Publiskots karalienes Elizabetes II nāves cēlonis
Paziņoti "Spēlmaņu nakts" balvu pretendenti
Esiet gatavi mainīgiem laika apstākļiem un izvēlieties apģērbu atbilstoši nedēļas nogales laika prognozei. Ja gaidāms lietus, iesakām paņemt līdzi gumijas zābakus un lietusmēteļus. Lietussargus teritorijā ienest būs aizliegts!
Pirms došanās ceļā pārliecinieties, ka transportlīdzeklis ir braukšanas kārtībā. Pārbaudiet riepas, gaismas, neaizmirstiet rezerves riepu u.tml.
Neatstājiet automašīnā lietas, kas nav nepieciešamas festivālā. Parūpējieties, lai jūsu auto nepiesaistītu garnadžu uzmanību.
Dodieties ceļā savlaicīgi, lai izvairītos no transportlīdzekļu sastrēgumiem. Tuvojoties festivāla norises vietai, sekojiet organizatoru izvietotajām norādēm, lai nokļūtu autostāvvietā un telšu pilsētiņā. Autostāvvieta šogad atradīsies tālāk no telšu pilsētiņas nekā iepriekšējos gadus!
Ielas ap festivāla teritoriju var būt slēgtas. Automašīnas atļauts novietot tikai festivāla izveidotajā stāvvietā un ielās ap teritoriju, kur tas nav aizliegts. Speciālajās autostāvvietās nepieciešamas festivāla organizatoru izsniegtās caurlaides.
Novietojiet transportlīdzekli tikai iezīmētajā teritorijā, ievērojot autostāvvietas darbinieku norādījumus. Maksa par autostāvvietu ir 2 lati un tiks iekasēta par katru iebraukšanas reizi neatkarīgi no stāvvietā pavadīto stundu vai diennakšu skaita.
Autostāvvietā drošības apsvērumu dēļ stingri aizliegts uzsliet teltis.
Kemperus, kam nepieciešams elektrības pieslēgums, iespējams novietot tam speciāli paredzētās vietās telšu pilsētiņā. Maksa 15 lati.
Neatstājiet automašīnā dokumentus, naudu un citas vērtīgas lietas. Pārliecinieties, ka automašīna ir aizslēgta.
Lai nakšņotu telšu pilsētiņā, katram telts iemītniekam ir jāiegādājas sava ieejas biļete. Cena 4.50 lati noteikta par cilvēku, nevis telti. Par atsevišķu samaksu telšu pilsētiņā būs pieejama arī duša.
Iezīmējiet savu telts vietu, lai būtu vieglāk to atrast diennakts tumšajā laikā.
Telšu pilsētiņa tiks apsargāta, taču organizatori neuzņemas atbildību par telšu pilsētiņā atstātajām mantām, par to nozaudēšanu vai sabojāšanu. Neatstājiet teltīs vērtīgas lietas.
Ierodoties telšu pilsētiņā, paņemiet atkritumu maisu saviem atkritumiem, lai nepiesārņotu dabu.
Pirms ieejas festivāla teritorijā apmeklētāju biļetes tiks noskenētas īpaši izveidotās check-in teltīs un apmainītas pret festivāla ieejas aprocēm. Check-in teltīs tiks skenētas gan elektroniskās, gan parastās ieejas biļetes, kā arī ielūgumi.
Skenēšanas jeb check-in teltis atradīsies pie abām ieejām festivāla teritorijā un pie ieejas Merrild telšu pilsētiņā, kur, noskenējot festivāla biļeti un telšu pilsētiņas biļeti, apmeklētāji saņems gan festivāla, gan telšu pilsētiņas aproci.
Aproces nozaudēšanas vai sabojāšanas gadījumā jāpērk jauna festivāla ieejas biļete.
Festivāla rīkotāji aicina neiegādāties biļetes vai ielūgumus "no rokas". Īpaši bīstami ir iegādāties elektroniskās biļetes, jo tās ir viegli pavairot. Pateicoties ļoti stingrai skenēšanas sistēmai, ieeja festivāla teritorijā ar viltotām biļetēm nebūs iespējama.
Bērniem līdz 10 gadu vecumam (un ieskaitot) ieeja festivālā kopā ar pieaugušo, kam ir derīga festivāla biļete, ir bez maksas. Bērnus no trīs gadu vecuma varēs atstāt Bērnu pilsētiņā. Maksa 4 lati uz visu festivāla laiku.
Festivāla teritorijā aizliegts ienest:
profesionālo video tehniku un fototehniku (t.i., kameras ar maināmiem fotoobjektīviem);
ieročus, sprāgstvielas un citus priekšmetus, kas var apdraudēt pārējo apmeklētāju ērtības vai drošību (piemēram, nažus, gāzes baloniņus, stikla priekšmetus u.tml.);
pārtikas produktus, alkoholiskos un bezalkoholiskos dzērienus;
Noglabājiet naudas maku drošā vietā. Vietās, kur apgrozās daudz ļaužu, mēdz rosīties garnadži. Visbiežāk nauda, dokumenti un citas vērtības tiek pazaudētas pūlī pie skatuves.
Festivāla laikā atrastās mantas iespējams nodot un meklēt festivāla informācijas centrā, kas atrodas teltī netālu no galvenās ieejas festivāla teritorijā.
Festivāla teritorijā un telšu pilsētiņā aizliegts lietot narkotikas. Personas, kas tiks turētas aizdomās par narkotiku lietošanu, glabāšanu un/vai izplatīšanu, tiks aizturētas. Atgādinām, ka par narkotisko vielu nelegālu glabāšanu, lietošanu un izplatīšanu var tikt ierosināts kriminālprocess.
Ja festivāla norises vietā nepieciešama kārtības sargu palīdzība, aicinām vērsties pie festivāla drošības dienesta (apsardzes) vai teritorijā patrulējošajiem policijas pārstāvjiem.
Turieties kopā ar draugiem un neklīstiet apkārt vieni paši diennakts tumšajā laikā.
Tumšajā diennakts laikā jūrā peldēties aizliegts.
Pārliecinieties, vai neesat aizmirsuši savas mantas telšu pilsētiņā vai autostāvvietā.
Pazaudētās mantas pēc festivāla noteiktu laiku būs pieejamas pie organizatoriem. Sūtiet e-pastu uz adresi info@positivus.com, aprakstot pazudušo lietu.
Pārliecinieties, ka transportlīdzeklis ir braukšanas kārtībā. Notīriet vējstiklu labākai redzamībai, ja tas ir noputējis.
Nebrauciet, ja esat noguruši vai apreibinošo vielu ietekmē. Risks nav tā vērts!
Atpakaļceļā no festivāla iespējami transportlīdzekļu sastrēgumi. Esiet pacietīgi un izvairieties no agresīvas braukšanas, neradot traucējumus citiem ceļu satiksmes dalībniekiem.
Festivāla telšu pilsētiņa apmeklētājiem būs atvērta no ceturtdienas, 14. jūlija, plkst. 17:00. Festivāla teritorija apmeklētājiem būs atvērta no piektdienas, 15. jūlija, plkst. 12:00.
Biļetes nopērkamas "Biļešu servisa" kasēs un internetā www.bilesuserviss.lv.
Biļetes festivāla divu dienu apmeklējumam - 33 lati; ar vietu telšu pilsētiņā - 36,50 lati.
Biļete festivāla vienas dienas apmeklējumam - 25 lati.
VIP biļete 75 latu vērtībā nodrošina VIP autostāvvietu, atsevišķu ieeju festivālā, īpašu atpūtas zonu festivāla teritorijā, kā arī dāvanu - festivāla suvenīru.
Pieejamas biļetes arī uz īpašu autobusu "Positivus Ekspresis", kas ērti nogādās no Rīgas centra līdz festivāla norises vietai. Biļetes cena vienā virzienā 3,50 lati. Atiešanas laiki redzami festivāla mājas lapā www.positivusfestival.com/lv/Positivus-ekspresis. Biļetes var iegādāties "Biļešu servisa" kasēs.
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Mežaparka estrādē filmas uzņemšanas vajadzībām izskan “Rīga dimd”
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa